הוועדה המיוחדת לפניות הציבור, כנסת 20, פרוטוקול מספר 125, 2018-01-08 14:00

ישראל אייכלר: אנחנו פותחים את הישיבה של הוועדה לפניות הציבור בעניין פרסומי מכרזים לתחבורה הציבורית על ידי משרד התחבורה.

ישראל אייכלר: הדיון הספציפי הוא לגבי פניות לגבי בית שמש, אבל אם המשתתפים ירצו להרחיב את העניין, אז בבקשה.

ישראל אייכלר: אנחנו נפתח את הדיון כמו בדרך כלל עם הפונים.

ישראל אייכלר: אני לא רואה את שלושת הפונים שביקשו לבוא.

<שלומית אבינח: הם לא הגיעו.

ישראל אייכלר: אז אנחנו נכבד את גיל, שכתביעה ייצוגית הוא ייצג את הפונים.

ישראל אייכלר: אתה למדת את הנושא של בית שמש?

יעקב גיל: כן, עברנו על המכרז.

יעקב גיל: אני קודם כל רוצה לברך על הגידול המשמעותי שיהיה בשירות בבית שמש וגם על שיפורים שנראים במכרז לעומת שנים קודמות, מבחינת כל מיני אלמנטים של פרסום לציבור ודברים שנכנסו חדשים.

יעקב גיל: יש כמה נקודות שאנחנו רוצים לשים עליהם את הדגש במכרז.

יעקב גיל: נקודה אחת, זה שבעצם מפת השירות המתוכננת, שהיא בדרך כלל גם משתנה, עד שהמפעיל מתחיל לעבוד, נקבעה על סמך סקרים של נוסעים קיימים.

יעקב גיל: זאת אומרת שלא נעשתה איזו שהיא עבודה מקדימה ואפשר עדיין לעשות אותה עד שייכנס מפעיל חדש ולהתאים גם לעשות פיינטיונינג למכרז.

יעקב גיל: בעצם אנחנו מנציחים פה איזו שהיא תמונה של המצב הקיים בשיטה הזאת, כשאנחנו בעצם רק סוקרים את הנוסעים הקיימים ואנחנו לא בודקים גם לגבי צרכים של אנשים שצריכים להגיע ליעדים שלא מקבלים היום מענה וגם לא מגיעים לקהל שלא משתמש בתחבורה הציבורית, ויש גם קהל כזה בבית שמש והסביבה.

יעקב גיל: כך שיש פה איזו שהיא בעיה מובנית ואנחנו פשוט רוצים להתריע על זה עכשיו, כדי שכשתתחיל ההפעלה, אז לא ניתקל שוב בתופעה שתושבים קמים וצועקים – אז לה לא עשיתם את הקו הזה ואנחנו צריכים להגיע לכאן ולכאן.

יעקב גיל: אז אנחנו מבקשים ממשרד התחבורה כן לצאת לאיזו שהיא בדיקה של סקר מוצא יעד לא רק בקרב משתמשי התחבורה הציבורית, כדי באמת להבין את הצרכים של כלל הציבור.

יעקב גיל: אז זאת סוגיה אחת משמעותית.

יעקב גיל: סוגיה שנייה זה הנושא של תוספות שירות במכרז.

יעקב גיל: יש איזו שהיא אמירה לגבי חובה של המפעיל להוסיף שירות, אבל אני יודע שזה מכרזים שנעשו למשל בביתר עילית ובמודיעין עילית.

יעקב גיל: נקבע איזה שהוא מנגנון אוטומטי של תוספת שירות מדי שנה.

יעקב גיל: זאת אומרת במקום להגיע לסוף השנה ולריב עם האוצר, דרור יצטרך לריב עם האוצר על תוספות כאלה ואחרות, מובנית במכרז איזו שהיא תוספת שירות ולאור הגידול הצפוי באוכלוסייה של בית שמש, שהוא גידול דרמטי, אנחנו חושבים שזה ממש מתבקש להכניס את זה למכרז וזה עדיין לא מאוחר, כי זה בסופו של דבר החלטה של המדינה מבחינת המימון.

יעקב גיל: מבחינת המפעיל זה פחות אמור להיות בעיה, במיוחד אם תיפתר סוגית הנהגים.

יעקב גיל: עד סוגיה שמטרידה אותנו זה הנושא של עלייה מכל הדלתות.

יעקב גיל: בעצם כמו במכרזים קודמים, נשאר אותו נוסח שקובע שהמפעיל צריך להיות מוכן לזה במידה וזה יוחלט, אבל בעצם למה לא להחליט על זה?

יעקב גיל: יש מכרז חדש, מצטיידים באוטובוסים, אפשר כבר להכניס את זה כמשהו מובנה במכרז שהוא חובה ובעצם המשמעות של זה היא קיצור של זמני הנסיעה בצורה שגם תסייע לציבור שמשתמש וגם במידה מסוימת למפעיל התחבורה הציבורית, שיחסוך גם זמן תפעול.

יעקב גיל: אז אנחנו חושבים שהסוגיה הזאת צריכה להיכנס באופן משמעותי.

יעקב גיל: יש אזכור במכרז לבנייה חדשה ותוספות של דיירים, אבל זה לא מקבל איזו שהיא אחיזה ברורה לגבי מה בעצם המפעיל נדרש לעשות.

יעקב גיל: מה המדינה תספק לו כדי להגדיל שירות לאכלוס של שכונות חדשות, ושוב, כדאי לפנות.

<דרור גנון: לא הבנתי.

ישראל אייכלר: הוא אומר שיש אלפי תושבים שהתווספו בשנה, שנתיים שלוש וזה לא חושב - - -

יעקב גיל: יש אזכור לזה במכרז.

<דרור גנון: זה חושב, חושב.

יעקב גיל: לפי איך שקראנו במכרז, יש בעצם פרק שמתאר שצפוי גידול, אבל בעצם לא ברורים הצעדים המפעיל צריך לנקוט.

יעקב גיל: אולי זה לא - - -

ישראל אייכלר: בסדר.

יעקב גיל: אבל הוא כן צריך להיערך לקראת הדברים האלה ולציין ספציפית את ההסבר בצורה משמעותית.

ישראל אייכלר: יש עוד משהו לאיזו נקודה שלא אמרנו?

יעקב גיל: נקודה אחרונה שאני מקווה שכבר לא מאוחר מדי, אבל שיטת הניקוד במכרזים עדיין נותנת העדפה מאד מאד ברורה להצעת המחיר.

יעקב גיל: במכרז הנוכחי מדובר ב-56% אם אני לא טועה.

<דרור גנון: זה אותו דבר - - -

יעקב גיל: בסדר, אם מסתכלים על הרכיבים של רמת השירות לנוסע וניסיון קודם עם הבקרה, יש כאן שתי בעיות.

יעקב גיל: בעיה אחת זה שבסופו של דבר אנחנו ממשיכים את התופעה הזאת, שהמפעילים מנסים להוזיל את המחיר באמצעות שכר הנהגים ומשרד התחבורה רוצה להילחם בתופעה הזאת.

ישראל אייכלר: ואז אין להם נהגים.

יעקב גיל: כן.

יעקב גיל: דבר שני, נתוני הבקרה.

יעקב גיל: היום הבקרה של משרד התחבורה היא בקרה מדגמית ואנחנו מצפים שהניקוד שניתן במכרז לנושא הבקרה יהיה לא על סמך הבקרה המדגמית, אלא על סמך נתוני ה-GPS שיש אותם למשרד התחבורה.

יעקב גיל: ואני רק אתן כדוגמא שהבקרה המדגמית של משרד התחבורה קבעה למשל שאגד ירושלים לא מבצעת נסיעות בהיקף של פחות מ-2 אחוזים, בעוד שנתונים ה-GPS שהתקבלו בבקשת חופש מידע, מעידים על אי ביצוע של בין 10% ל-18% ובקרה מיוחדת שמשרד התחבורה הוציא בירושלים, הראתה שהנתונים יותר גבוהים משני אחוזים.

יעקב גיל: זאת אומרת גם בקרה שעשיתם מיוחדת בירושלים לקווים מסוימים לכותל או דברים אחרים, הראתה.

יעקב גיל: אז אנחנו מבקשים להשתמש, כשמפעיל רוצה לזכות במכרז, בואו נראה מה ה-GPS שלא אומר ולא מה - - -

ישראל אייכלר: לגבי העבר.

יעקב גיל: כן.

ישראל אייכלר: טוב, תודה רבה לך יעקב.

ישראל אייכלר: גם אני רוצה להציג כמה שאלות.

ישראל אייכלר: לקראת הדיון גם שלחנו את זה למשרד התחבורה, כך שזה לא שאלות פתאומיות.

ישראל אייכלר: קודם כל לכמה שנים המכרז?

ישראל אייכלר: אם תרצה תוכל לענות בכל שלב ואם תרצה תענה על הכל ביחד.

ישראל אייכלר: כמה אשכולות יש היום בארץ לתחבורה ציבורית.

ישראל אייכלר: באיזה התקיים מכרז.

<דרור גנון: מה באיזה?

ישראל אייכלר: בכמה אשכולות התקיים מכרז וזכה מפעיל להפעלת האשכול.

ישראל אייכלר: זאת אומרת יש אשכולות שאין בהם מכרז, אני מבין.

<דרור גנון: זו שאלה שאני לא יודע להגיד לך אותה בעל פה.

ישראל אייכלר: הגשנו את זה למשרד התחבורה בזמן אני חושב.

<דרור גנון: זה במכתב הזה אמור להיות?

<דרור גנון: טוב.

ישראל אייכלר: ומה שיותר חשוב, מה תכניות משרד התחבורה להוצאת מכרזים לאשכולות שכבר התקיים מכרז וזכה מפעיל ולאשכולות שטרם בוצע מכרז כלל.

ישראל אייכלר: הכוונה לשנתיים הקרובות.

ישראל אייכלר: זאת אומרת אני רוצה להיות מוכן מראש, לא כמו מצב שבו אני נמצא עכשיו, שכבר יצא מכרז מבלי שאני יודע, או לפי מה שהתושבים טוענים שונו דברים לרעת התושבים בכמה מקומות, למרות שיש עליות בכמה מקומות אחרים ואם התייעצו שם חוץ מאנשי העירייה, שאפילו לא באו.

ישראל אייכלר: אגב, לטענתם הם לא באו בגלל ששינינו את זמני הדיון, כי זה היה אמור להיות אז.

ישראל אייכלר: יש עוד כמה שאלות.

<דרור גנון: ברשותך, בוא נענה חלק-חלק.

ישראל אייכלר: כן, בוא תענה על השאלות עד עכשיו.

<דרור גנון: אני אתייחס.

<דרור גנון: התכנון של המכרז לא מתבסס רק על סקרים.

<דרור גנון: אנחנו מנהלים ומתקצבים כבר מזה שנים תכנית אב לתחבורה באזור בית שמש.

<דרור גנון: אנחנו גם מתחזקים אותה ובמסגרת תכנית האב יש גם תכנית לצירים, כבישים, נת"צים, מערכות הסעת המונים כרגע שמדברים על חלופות שלהם, אזורי תעסוקה, גידול בדמוגרפיה של האוכלוסייה וזה המרכיב המרכזי שעליו התבססנו.

<דרור גנון: הספירות והנוסעים הם לתת את המענה לשנתיים-שלוש הראשונות של הליך המכרזים.

ישראל אייכלר: שאלתי כמה זמן המכרז.

<דרור גנון: המכרז עצמו הוא לשש שנים פלוס שלוש ושלוש.

<דרור גנון: סך הכל יכול להגיע ל-12 שנים.

ישראל אייכלר: ואיך אתה יודע עכשיו כמה תושבים יהיו ברמת בית שמש ג', ד', ה'.

<דרור גנון: יש תכניות מתאר שמראות בדיוק כמה תושבים אמורים להיות בכל מקום לפי חוזי בנייה שניתנו ואזורי בנייה שניתנו.

<דרור גנון: הבעיה היחידה - - -

ישראל אייכלר: מדובר בעוד עשרות אלפי אנשים.

<דרור גנון: מדובר בעוד 100,000.

<דרור גנון: זה לא עשרות, זה 100,000.

ישראל אייכלר: עוד 100,000.

ישראל אייכלר: וזה כלול במכרז ההתפתחויות האלה?

<דרור גנון: כן.

<דרור גנון: ב-12 שנים הקרובות העיר בית שמש אמורה להגיע ל-250,000 איש.

ישראל אייכלר: למה לא עושים מכרז חדש בעוד שש שנים, כמו שבכל מקום?

<דרור גנון: כי אנחנו הולכים להביא פה כמויות אדירות של תשומות והכל ואין שום סיבה לעשות את זה, כי גם ככה המפעיל יצטרך לחדש את כל האוטובוסים שלו ולעבור לשלב הבא.

<דרור גנון: כמובן שהוא יצטרך לעמוד בבקרה תפעולית שתהיה ב-100% ותיכף אני גם אסביר למה, במהלך חמש השנים הראשונות.

<דרור גנון: אם הוא יעמוד בזה, אז הוא ימשיך הלאה לשלוש השנים הבאות ולשלוש שנים שאחרי.

יעקב גיל: רק שאלת הבהרה, אז יש לכם - - -

<דרור גנון: רגע, בוא תן לי לענות.

ישראל אייכלר: תן לו לענות.

<שלומית אבינח: רגע, זה 633?

<דרור גנון: כן, זה 6-3-3?

ישראל אייכלר: כן, זאת אומרת אם הם יעמדו בתנאי המכרז בשש שנים, יש להם אפשרות לקבל עוד שלוש.

<דרור גנון: כן, ואז עוד שלוש נוספות.

ישראל אייכלר: זאת אומרת אתם צריכים להחליט על כך, זה לא דבר שהם - - -

<דרור גנון: זה נתונים טכניים שאנחנו מקבלים אותם ושההחלטה אם הוא ממשיך או לא, לא נתונה בידיים שלנו.

<דרור גנון: זה משהו שהוא אוטומטי.

<דרור גנון: זאת אומרת הוא טכני, הוא לא נמצא בידיים שלנו.

<דרור גנון: זה לגבי החישוב של התוספות.

<דרור גנון: אין לנו יכולת - - -

ישראל אייכלר: אז מי יקבע אם הוא עמד במכרז או לא?

<דרור גנון: יש בקרה, ציוני בקרה בעיקר.

<דרור גנון: זה מתבסס על ציוני בקרה לפי כל אזור ולפי ממוצע שמחשבים אותו במהלך - - -

ישראל אייכלר: אבל אתם עושים אותו.

ישראל אייכלר: זה לא אוטומטית.

<דרור גנון: לא, לא, אנחנו עושים את הממוצע, אבל הנתונים הם נתונים טכניים.

ישראל אייכלר: כן, אבל הוא צריך לעמוד בנתונים האלה.

<דרור גנון: כן, כן.

<דרור גנון: עד היום המפעילים עמדו בזה.

<דרור גנון: אי אפשר לתקצב יותר משש שנים במכרז, כי הלכאורה הוא לשש שנים ואז יש את הארכות, אבל האוצר מודע לכל הגידולים וכרגע אנחנו מתוקצבים בוא נאמר לשלוש השנים הראשונות.

<דרור גנון: אני מעריך שהתקצוב יגיע ברגע שנדע איך יתפרשו ומה יהיה קצב האכלוס.

<דרור גנון: אחת הבעיות ואנחנו רואים את הדוגמה הכי טובה, זה חריש, שהיו תחזיות מאד גדולות וגבוהות לאכלוס ובסוף, בפועל התאכלסו אולי 12% מהתושבים.

<דרור גנון: אנחנו כבר נערכנו, כבר הבאנו את התשומות, המפעיל מבקש להפעיל אותן, מבקש כסף עליהן.

<דרור גנון: הנוסעים לא הגיעו.

<דרור גנון: לכן אנחנו מתאימים את הנושא של האכלוס ביחס להפעלה.

ישראל אייכלר: לפי הקצב.

ישראל אייכלר: זאת אומרת יש לכם שפיל לשנות דברים.

<דרור גנון: כן.

יעקב גיל: למה לא לקחת את המודל של ביתר עילית ומודיעין עילית, שאגב מוכיח את עצמו.

יעקב גיל: הרי הן נמצאות בראש הדירוג של - - -

<דרור גנון: מודיעין וביתר עילית גם - - -

יעקב גיל: גם כתוספת אוטומטית של מספר אחוזים מדי שנה, במקום להתחיל מהתחלה את כל ה - - -

<דרור גנון: אז אני אענה.

<דרור גנון: שאלה טובה.

<דרור גנון: אני מלווה את ביתר כבר משהו כמו 17 שנה, עוד לפני מכרזי התחרות, כשנכנס זאב הורן בכובע הראשון שלו, כשהיה זאב הורן את ליבוביץ, מה שנקרא.

<דרור גנון: גבעה B וגבעה C, אם אתה מכיר קצת את ביתר, אני לא יודע אם אתה מכיר, לקח לה גם זמן לאכלוס.

<דרור גנון: היה להם שם בעיות עם המינהל עד שהפשירו להם את הקרקעות ומה שקרה זה שהאכלוס שלהם הגיע במכה אחת וכלקח אנחנו הכנסנו.

<דרור גנון: אבל כאן, מאחר שמדובר על תכנית יותר מוסדרת ומדובר פה על מה שנקרא ביתר כפול ארבע מבחינת אכלוס בכמויות, אי אפשר לקחת את זה כקטגורית.

<דרור גנון: אבל אני לא חושב מבחינת הנחיות תכנון, תוספות שירות ובכלל, ההתפרשות העתידית שלנו, שתהיה בעיה תקציבית.

<דרור גנון: היום אנחנו לא חווים באמת בעיות תקציביות.

<דרור גנון: הבעיות המרכזיות שלנו הן בעיות כמו שאמרת, של נהגים ואמצעים שמאפשרים לנו לתת את השירות ולאו דווקא הכסף לתת שירות.

<דרור גנון: תשתיות וכן הלאה.

ישראל אייכלר: לעניין הנהגים אני רוצה להגיד לפרוטוקול.

ישראל אייכלר: יש פה בשורה שהייתה בדיון הקודם, שלא היית, שהמרב"ד העביר לחברה חיצונית את ה - - -

<דרור גנון: זה אותה חברה.

<דרור גנון: זה מצחיק, אבל לא משנה.

<דרור גנון: אותה חברה שעושה בשביל המרב"ד היום את הבדיקות זכתה במכרז חיצוני שעשה משרד התחבורה.

ישראל אייכלר: והיא חייבת תוך 21 יום לענות.

ישראל אייכלר: זה דבר מדהים.

<דרור גנון: כן, היא חייבת תוך 21 יום לגמור את התהליך.

<דרור גנון: היא גם ביקשה חצי מהאגרה שמשולמת היום למרב"ד.

<דרור גנון: אנחנו נחבר אותה ישירות למשרד הרישוי באמצעות סטודנטים שיהיו עובדי משרד הרישוי בשביל שלא יטרטרו את הנהגים.

<דרור גנון: בקיצור, יש לה 5,000 נהגים בשנה - - -

ישראל אייכלר: אני רק אמרתי את זה כהערת אגב, שאני מקווה שזה יוסיף הרבה נהגים.

<דרור גנון: זה יוסיף, זה יוסיף.

<דרור גנון: הם מייצרים חבילת - - -

ישראל אייכלר: הטבות?

<דרור גנון: יש גם חבילה שניתן לטובת עידוד הנושא למפעילים, שגם ניתן מענק על כל נהג שמוחזר.

<דרור גנון: נייצר עכשיו קמפיין לתדמית הנהג.

<דרור גנון: נעשה והשנה הזאת תהיה שנה של לייצר את הבסיס התפעולי בשביל השנים הבאות, בנושא של הנהגים.

<דרור גנון: הלוואי והיינו יכולים לבטל את המרב"ד הזה בכלל, אבל זה כבר לא במגרש שלנו, זה במגרש של משרד הבריאות.

ישראל אייכלר: אני מבין שהם העבירו אליכם את כל נושא האוטובוסים והמוניות.

ישראל אייכלר: העבירו אליכם לגמרי, למשרד התחבורה.

ישראל אייכלר: ככה אמרו לי במשרד הבריאות.

<דרור גנון: אתה יודע - - -

ישראל אייכלר: בימי קודמו של הרב ליצמן.

<דרור גנון: הסיפור הזה לא הסתיים, אבל בוא נדבר על זה בפעם אחרת.

ישראל אייכלר: כן, הלאה.

<דרור גנון: לגבי שיטת הניקוד, בגדול מה לעשות, מחיר יש לו פקטור ובסוף מחיר הוא נגזרת, אבל חשוב לזכור שהמינימום שאנחנו נותנים במכרזים, זה המינימום שמאפשר הפעלה ברווח מאד נמוך אמנם, אבל זה הבסיס.

<דרור גנון: שכר הנהגים כבר לא נידון כי אנחנו עכשיו נכנסים גם למשא ומתן, או לא משא ומתן, זאת אומרת מתכוונים לדאוג להשוואת שכר הנהגים שיהיה באגד עם כלל השוק, שזה מעלה את השכר.

<דרור גנון: לכן אין צורך כבר להגיע לשם; והבקרה אמורה במהלך השנה הזאת לעבור למאה אחוז בקרה.

<דרור גנון: זה גם דורש - - -

ישראל אייכלר: ב-GPS, כן?

<דרור גנון: כן.

<דרור גנון: המפעילים הגישו נגדנו עתירה.

<דרור גנון: כרגע אנחנו נמצאים בבירור.

<דרור גנון: אז אני מאמין שנעבור את התהליך הזה בהידברות.

<דרור גנון: צריך לשנות הסכמים, כי יש הסכמים וזה בסוף כל הנושא - - -

יעקב גיל: זה ייכנס למכרזים, הנושא הזה של - - -

<דרור גנון: כן.

<דרור גנון: לעתידיים כן.

<דרור גנון: לנוכחיים – אנחנו כבולים בהסכמים קיימים, אנחנו לא יכולים לשנות את ההסכמים הקיימים.

ישראל אייכלר: אז מה תעשה עם המכרז עכשיו?

<דרור גנון: בית שמש כבר פורסם, אז מה שפורסם, פורסם.

ישראל אייכלר: זאת אומרת שאי אפשר יהיה למדוד אותם לפי המציאות?

<דרור גנון: יהיה, יהיה.

<דרור גנון: עד אז אנחנו כבר נסכם את זה.

ישראל אייכלר: כי קיבלנו תלונות קשות מאד על אי הפעלת קווים.

<דרור גנון: קודם כל עוד פעם, ציינו פה את הנתונים, אתם יכולים לראות אותם, שהמצב לא כזה גרוע ביחס למציאות.

<שלומית אבינח: לא קיבלנו את הנתונים.

<שלומית אבינח: לא קיבלנו שום דבר.

<דרור גנון: כתוב, כתוב.

<שלומית אבינח: איפה כתוב?

<שלומית אבינח: אצל מי כתוב?

<דרור גנון: זה כתוב.

<דרור גנון: תיכף אני אגע בזה.

<שלומית אבינח: לא העברתם כלום.

ישראל אייכלר: מה שאני קיבלתי מהתושבים, שיש - - -

<דרור גנון: זה כתוב בסוף.

<דרור גנון: בין השנים 2016-2017 התקבלו אצלנו 1,298תלונות באשכול בית שמש, פניות באזור הפרוזדור.

<דרור גנון: עיקר התלונות על רמת שירות שכוללים בין השאר אי ביצוע, איחור נסיעה ובקשות לשינוי מסלול והוספת קווים.

<דרור גנון: זה כמות התלונות שהגיעה אלינו.

<דרור גנון: יכול להיות שהגיעו למפעיל ולאחרים עוד.

<דרור גנון: אני לא יודע לגביהם, אבל אני יכול להגיד לכם שיש פה נתון מדהים.

<דרור גנון: יושב פה מפעיל, אתם לא יודעים, אבל האשכול שלו גדל בתקופתו ב-250%, שזה מטורף.

<דרור גנון: בלי תוספות שהיו בבסיס זה גדל.

<דרור גנון: כי בסוף הציבור יצר את התוספות, המציאות יצרה את התוספות.

<דרור גנון: כמה אשכולות יש במדינת ישראל?

<דרור גנון: במדינת ישראל יש 67 אשכולות שפרושים בכל המדינה.

<דרור גנון: האשכולות היחידים שלא יצאו למכרז זה של אגד ודן, שכרגע אגד נמצא בהסכמים, שבמסגרת ההסכם אנחנו מסכמים את זה; ועם דן כבר סוכם שב-2020 הם ייצאו למכרוז עם הבדל בתחרות.

<דרור גנון: יש מפעילי מזרחי ירושלים שעכשיו חתמנו איתם הסכמים גם כן זמניים, עד שהם יצטיידו בכל המערכות ואז כנראה שגם שם, אם יהיה הצדק לעשות, נעשה; ועוד מפעילים היסטוריים נוספים בנצרת, שאמורים לסיים את תקופת ההסכם הקודם ויצאו למכרזים.

<דרור גנון: זאת אומרת לפי הבנתנו, בשנת 2020 אנחנו כבר נתחיל עם - - - בכל שוק התחבורה הציבורית באופן שוטף וקבוע.

ישראל אייכלר: כולם יהיו במכרזים.

ישראל אייכלר: מה שהוא אמר בעניין העלייה לאוטובוס מכל הדלתות.

<דרור גנון: עלייה בדלת האחורית – מה שקורה כיום, אנחנו פתחנו דלתות.

<דרור גנון: לצערי הרב אחוזי הפדיון ירדו משמעותית.

<דרור גנון: למה?

<דרור גנון: זה יכול להיות מכל מיני סיבות.

<דרור גנון: אני לא רוצה להיכנס כרגע.

<קריאה: צריך אכיפה.

<דרור גנון: יפה, אנחנו - - -

ישראל אייכלר: למה אין לכם פקחים?

<דרור גנון: כי משרד המשפטים קצת מקשה עלינו בכל התהליך של אישור הפקחים וחקיקה בנושא הזה.

ישראל אייכלר: למה צריך חקיקה?

<דרור גנון: זה רק בחקיקה.

<דרור גנון: יש את תקנה 94 שמסמיכה את הנושא הזה ובשביל לגבות קנס מהנוסע או לבקש ממנו להציג תעודה, אני צריך סמכות שנמצאת היום בידי המשטרה וצריך לחוקק אותה בחקיקה.

<שלומית אבינח: אז איך בסיטיפס יש לפקחים סמכות?

<דרור גנון: אין להם שום סמכות היום לפקחים.

<שלומית אבינח: אז איך הם - - -

יעקב גיל: לא, יש חוק של הרכבות, שקובעת סמכויות פקחים ברכבת- - -

<דרור גנון: אבל זה רק לרכבות.

<דרור גנון: נכון.

יעקב גיל: אבל אין סמכויות דומות לאוטובוסים.

<דרור גנון: נכון, אנחנו רוצים להשוות.

ישראל אייכלר: רגע, רגע, מה צריך לעשות כדי שהפקח יוכל לתת את ה-180 שקלים?

<דרור גנון: צריך שמשרד המשפטים יאשר לנו את הבקשה שהגשנו לתיקון החוק שמאפשר לפקחי התחבורה הציבורית קודם כל לגבות קנס.

ישראל אייכלר: ה-180 שקלים האלה שיש בחוק, אין לכם סמכות לעשות את זה?

<דרור גנון: לא ממש, כי אם הנוסע לא רוצה לשלם יש קצת בעיה עם זה, או שאם הוא לא רוצה בכלל להציג תעודת זהות.

<דרור גנון: זה אחד המרכיבים המרכזיים.

<דרור גנון: אין לפקח סמכות לאכוף קבלת תעודת זהות או לעכב.

ישראל אייכלר: פקח עירוני כן יכול לדרוש?

<דרור גנון: עירוני לא קשור אלינו.

ישראל אייכלר: לא, אני שואל אם פקח עירוני יכול לדרוש.

<דרור גנון: לא, גם לא.

ישראל אייכלר: גם לא, אז למה שאתם תקבלו?

<דרור גנון: כי ככה, כי אם פקח רוצה שנוסע יזדהה בשביל לקבל את הפרטים שלו, שיוכל לבדוק אפילו את כרטסי הרב קו שלו, הוא צריך יכולת וסמכות להזדהות.

<דרור גנון: אם לא אז מה עשינו?

<דרור גנון: לא עשינו כלום.

<דרור גנון: אני מקווה שעד סוף השנה נצליח להגיע לזה.

<דרור גנון: סוף השנה?

<דרור גנון: אני מקווה שבמהלך חצי השנה הקרובה משרד המשפטים יסכים להתקדם עם זה, נביא את זה לוועדות הכנסת, לוועדת הכלכלה ואני מקווה שנעבור ואז נוכל להמשיך את פתיחת הדלתות, כי בסך הכל הכל מוכן מבחינה טכנולוגית.

ישראל אייכלר: יש לי שאלה.

ישראל אייכלר: האם אתם בודקים את הנתונים הסטטיסטיים, פניות ובקשות הציבור שמתקבלות במשך הזמן לקראת מכרזים חדשים?

<דרור גנון: ודאי, בטח.

<דרור גנון: אנחנו מעבדים גם את הפניות של הציבור.

<דרור גנון: כל המאגרים שעומדים לרשותנו מעובדים בעניין הזה.

ישראל אייכלר: כולל תחבורה עירונית פנימית?

<דרור גנון: בעיקר התחבורה העירונית הפנימית, כי שם אנחנו שדרגנו באופן משמעותי לאחרונה את התחבורה הזאת.

<דרור גנון: הוספנו המון קווים והרבה נסיעות.

ישראל אייכלר: אגב, כבר אמרתי בהרבה דיונים קודמים שמשרד התחבורה עצמו דורש מהמפעילים להפעיל מרכז פניות ציבור ולענות לפניות ולתלונות.

ישראל אייכלר: מי שהכי פחות עונה לתלונות זה משרד התחבורה.

ישראל אייכלר: כבר דיברתי על זה.

<דרור גנון: לא, משרד התחבורה עונה על תלונות.

<דרור גנון: הבעיה של משרד התחבורה היום היא אחרת.

<דרור גנון: אני יודע שאתה רוצה לבוא לדבר עם המנכ"לית בסוגיה הזאת.

ישראל אייכלר: בדיוק.

<שלומית אבינח: יש ישיבת ועדה.

<דרור גנון: אנחנו מטפלים השנה בצורה - - -

ישראל אייכלר: כי השר כבר ספג ממני מסכן.

ישראל אייכלר: הוא הציג בוועדת חוץ וביטחון אי על הים בעזה והתאפקתי ברגע האחרון לא לשאול אותי האם יש לו אפשרות לספק שירותי אוטובוסים אל האי בחזרה, אבל משום כבודו לא עשיתי את זה.

ישראל אייכלר: בעניין התלונות, אם אין מענה לתלונות זה שערורייה שאין כדוגמתה.

ישראל אייכלר: שלומית כבר כמעט התפטרה בגלל זה.

<דרור גנון: לא, את זה אנחנו לא ניתן בחיים, ששלומית תתפטר.

ישראל אייכלר: גם אני.

<דרור גנון: אנחנו נתפטר לפניה.

ישראל אייכלר: לא, אבל בוא נאמר ככה, המשרד היחיד שלא עונה לה לשאלות בצורה כזאת, זה משרד התחבורה.

<דרור גנון: זה לא מדויק.

ישראל אייכלר: נכון או לא?

ישראל אייכלר: תגידי את זה.

<שלומית אבינח: רשימת הפניות שלא נענות הכי גבוהה בשנים האחרונות, זה של משרד התחבורה.

יעקב גיל: זה גם על פי נתונים רשמיים של מבקר המדינה בביקורת.

<דרור גנון: בסוף, אך אומרים, מדברים על - - -

<שלומית אבינח: גם שלא עונים וגם כשעונים התשובות הן לא ענייניות.

<דרור גנון: אומרים על בן אדם שהוא יכול לתת את מה שיש לו.

<דרור גנון: יש לי בסך הכל ארבעה אנשים שמטפלים ב-40,000.

ישראל אייכלר: אז אתה צריך 4,000, מה זאת אומרת?

<דרור גנון: אז תביא לי אותם.

<דרור גנון: לי אין אותם.

<דרור גנון: גם מה שאנחנו עושים היום זה מעל ומעבר למה שאפשר מבחינת היכולת והכמויות.

<דרור גנון: אני מעריך שבאמצעות טכנולוגיות שייכנסו בקרוב, אנחנו נוכל להקטין משמעותית את הכמות.

<דרור גנון: גם נוכל לייצר מצב של קנס מהיר מול הציבור, ברמה כזאת של המערכת האלקטרונית.

<דרור גנון: אבל עדיין הכמות היא אין סופית.

<דרור גנון: אנחנו ביקשנו תקנים.

ישראל אייכלר: זה מראה על המצב.

<דרור גנון: אבל אין תקנים.

<דרור גנון: אין.

ישראל אייכלר: אף אחד לא עושה את זה מתוך כייף, לבוא ולהתלונן.

<דרור גנון: אין אנשים והחוק גם לא מאפשר לי להוציא ולתת לחברה לענות בשמי, כי אין כזה דבר.

<דרור גנון: עובד מדינה צריך לענות.

<דרור גנון: ברגע שפונים למדינה, המדינה יכולה לענות.

<דרור גנון: צריך כוח אדם.

<דרור גנון: זה בסוף שאלה של אנשים שעונים לפניות, זה הכל.

יעקב גיל: אני חייב להגיד בהקשר הזה שלקראת חוק התקציב וההסדרים, זה חשוב לוודא שבתחום התחבורה הציבורית יהיה כוח אדם במשרד התחבורה, שזה בעצם - - -

ישראל אייכלר: שיטפל ב - - - אין לכם תקנים לזה או מה?

<דרור גנון: לא, אין.

ישראל אייכלר: יש לו אפשרות לבנות מחלפים במיליארדים ואין לו כמה תקנים?

<דרור גנון: אתה לא יודע שתקנים זה לא קשור.

<דרור גנון: זה כמו שאני צוחק תמיד.

<דרור גנון: אני יכול לחתום על הרשאות של עשרות מיליונים, כמו שאתה אומר לבנות כבישים, אבל אני לא יכול להזמין קפה מהקפיטריה, כי אין לי הרשאה.

<דרור גנון: זה על אותו בסיס.

<דרור גנון: השר מקבל תקציבים גדולים וכל הכבוד שזה קורה, לתשתיות ולתחבורה ציבורית, אבל ברמה של כוח אדם וזה, זה לא בסמכותו.

ישראל אייכלר: אולי תיקחו חברה חיצונית.

<שלומית אבינח: זה לא נושא הישיבה.

<דרור גנון: אני לא יכול, כי חוק מבקר המדינה והתקשיר לא מאפשר מענה דרך חברות חיצוניות בתלונות ציבור.

ישראל אייכלר: טוב, זה לא נושא הישיבה, אבל כל הצרות שיש ב - - - זה בגלל - - -

<דרור גנון: אתם צריכים להבין את זה.

<דרור גנון: אני לא - - -

יעקב גיל: יש פקק תנועה - - - במשרד התנועה בגלל מחסור בכוח אדם, ושר התחבורה - - -

ישראל אייכלר: אני רוצה להיות מעשי לגבי בית שמש.

ישראל אייכלר: יש קו שנקרא - - -

יעקב גיל: שר התחבורה יודע לעשות - - -

ישראל אייכלר: יעקב, יש קו שנקרא 418 שמשמש כ-2,000 תושבים והוא יפחת מ-49 נסיעות ביום ל-31 נסיעות ביום.

<דרור גנון: אתה מדבר על המכרז?

ישראל אייכלר: כן, במכרז.

יעקב גיל: אגב, זה אחד הקווים הכי מדווחים אצלנו במוקד.

<דרור גנון: נפתחים קווים נוספים.

ישראל אייכלר: כן, אבל הקווים הנוספים לא ספציפיים בשכונות האלה, אלה עוברים דרך כל העיר ומאריכים את הדרך.

<דרור גנון: לא, לא.

<דרור גנון: אז במכרז החדש יש תכנון חדש של כל הקווים שמשרתים את ירושלים.

<דרור גנון: במסגרת המכרז אנחנו גם לוקחים את הקווים שמופעלים היום על ידי אגד, מחברים אותם עם הקווים שמופעלים היום על ידי סופרבוס ויוצרים תכנון מחודש שהוא הרבה יותר טוב, הרבה יותר ישיר והרבה יותר יעיל.

<דרור גנון: הסיבה שיש יותר תדירות זה בגלל שהוא מסתובב, אז הוא אוסף בדרך הרבה אנשים, אז הוא מתמלא מהר, אבל זמן הנסיעה שלו לא כל כך נוח ובמכרז זה נפתר.

<דרור גנון: נהפוך הוא.

<דרור גנון: זה פתרון הרבה יותר יצירתי.

ישראל אייכלר: בכל אופן, התושבים שפנו אלינו דורשים שיהיה לפחות כל 20 דקות קו 418.

<דרור גנון: יהיה להם.

<דרור גנון: בבוקר יהיה להם אותו.

ישראל אייכלר: הם אומרים שלא.

<דרור גנון: לא, אז הם כנראה לא מכירים.

ישראל אייכלר: הם טוענים שיש אפליה בין שכונות לשכונות.

<דרור גנון: הם לא מכירים.

ישראל אייכלר: שגם כנראה יהיו אנשים שיהיו יותר קרובים למכרז.

ישראל אייכלר: למשל ברמה א' מקבלים שירות הרבה יותר טוב.

<דרור גנון: לא, זה לא נכון.

<צבי שכטר: סליחה, אם יורשה שלי.

<צבי שכטר: אני גר בחפציבה.

<שלומית אבינח: צבי שכטר.

ישראל אייכלר: צבי שכטר.

<דרור גנון: אנחנו מדברים על המכרז, לא על היום.

ישראל אייכלר: על המכרז, כן.

<צבי שכטר: אני גר בחפציבה ואנחנו ברחוב של קו 418.

<צבי שכטר: קו 418 בדרך כלל יוצא מרחוב הרצוג ישר החוצה מהעיר, ולחפציבה הוא לא מגיע, כי הוא מפוצץ פני כן.

<צבי שכטר: אז אם הוא - - -

<דרור גנון: אני אמרתי, בגלל שהוא מפוצץ - - -

<צבי שכטר: בין שכונות לשכונות יש הבדל, כי בשכונה שלנו הוא בכלל לא מגיע.

<צבי שכטר: אתה יכול לשמוע במידע הקולי שיצא אוטובוס והוא מגיע בעוד חמש דקות ופתאום אתה שומע הוא יוצא מתחנה ראשית בשעה זאת וזאת.

<צבי שכטר: אגב, אם אפשר הערה על קודם.

ישראל אייכלר: לגבי המכרז?

<צבי שכטר: לא, לא לגבי המכרז, לגבי הטיפול בפניות הציבור.

<צבי שכטר: יש שתי שיטות איך לטפל בפניות הציבור.

<צבי שכטר: אחת זה להגדיל את כוח האדם שעונה ואחת זה לצמצם את מספר הפניות שמגיעות.

<צבי שכטר: כי אם 40,000 - - -

ישראל אייכלר: זאת אומרת שהשירות יהיה יותר טוב.

ישראל אייכלר: בסדר, אבל אנחנו יודעים, הוא אומר 40,000.

ישראל אייכלר: זה אומר שהשירות לא טוב.

<דרור גנון: לא, זה לא אומר שהשירות לא טוב, זה אומר שהציבור יותר קשור למה שהוא צריך לקבל ואיך שהוא צריך לקבל.

<דרור גנון: אני לא מתרגם את זה בצורה כזאת.

<דרור גנון: תיקחו בחשבון שבשנה יש כמות אדירה של נסיעות וקווים וזה כולל גם רכבות וזה כולל הכל, וביחס לכמות זה בסדר.

<דרור גנון: אתה גם יכול לקחת בחשבון שלפעמים על אותו אירוע אתה מקבל 10 פניות, כי עשרה אנשים פנו על אותו אירוע.

ישראל אייכלר: דרור, אתה אומר בסדר.

ישראל אייכלר: תבדוק באירופה ובארצות הברית - - -

<דרור גנון: אני לא אומר שזה - - -

ישראל אייכלר: מובילים מיליוני אנשים וכמה תלונות מגיעות ל - - -

<דרור גנון: המון.

<דרור גנון: אני הייתי בארצות הברית לפני כחודש פלוס מינוס.

<דרור גנון: אני חושב האמריקאים פחות מתקדמים מאיתנו בכל ההתנהלות שלהם לגבי תחבורה ציבורית.

<דרור גנון: הם לא מקדמים אותה כל כך.

<צבי שכטר: אני חזרתי מארצות הברית בשבוע שבער.

<דרור גנון: אבל יש להם תלונות, המון תלונות קודם כל.

ישראל אייכלר: איך הם מטפלים בזה?

<דרור גנון: הם מטפלים בזה בצורה-.

<דרור גנון: בארצות הברית הכל מופרט.

<דרור גנון: יש להם חברה שמטפלת בזה.

<דרור גנון: אין להם פקידים שמטפלים.

<דרור גנון: זה עולם אחר.

<שלומית אבינח: הרב אייכלר, הבעיה היא ש - - -

<דרור גנון: אבל אנחנו לא ארצות הברית.

<דרור גנון: זה עולם אחר לגמרי.

<שלומית אבינח: רגע, סליחה, דרור.

<שלומית אבינח: רוב התלונות שאני רואה שמגיעות לגבי התחבורה הציבורית, אוטובוס שלא הגיע.

<שלומית אבינח: תשובה של משרד התחבורה – תנו פרטי נהג.

<שלומית אבינח: בלי פרטי נהג לא ניתן לבדוק את התלונה.

<דרור גנון: לא, לא פרטי נהג.

<שלומית אבינח: כן, דרור.

<דרור גנון: פרטי נסיעה, לא נהג.

<שלומית אבינח: אז אם האוטובוס לא הגיע, איך הבן אדם שמתלונן יכול לדעת פרטי נהג?

<דרור גנון: תראי לי קודם כל.

<שלומית אבינח: אני אראה לך.

<דרור גנון: תראי לי כזה דבר ואני אטפל ואני אתקן.

<דרור גנון: אבל הנוסח אומר - - -

<שלומית אבינח: אני אראה לך הרבה.

<שלומית אבינח: זה הנוסח.

<דרור גנון: אני מכיר אותו.

<שלומית אבינח: גם אני מכירה אותו.

<דרור גנון: תנו לנו לא פרטי נהג אלא פרטי נסיעה.

<דרור גנון: בסוף אני צריך לדעת איזה - - -

ישראל אייכלר: פרטי נסיעה זה בסדר.

ישראל אייכלר: הוא יכול לבדוק.

<דרור גנון: אף אחד לא מבקש פרטי נהג.

<דרור גנון: פרטי נהג אנחנו מוציאים.

<דרור גנון: זה אנחנו.

<דרור גנון: דרך אגב, אנחנו המשרד היחיד שקונס על סמך פניות ציבור.

<שלומית אבינח: בן אדם אומר שהוא חיכה בתחנה שעתיים.

ישראל אייכלר: עם מי מהציבור התייעצתם לקראת המכרז?

<דרור גנון: היו כמה דיונים.

ישראל אייכלר: עם מי?

<דרור גנון: קודם כל אנחנו עובדים עם העירייה.

<דרור גנון: ישבנו הרבה עם העירייה.

ישראל אייכלר: זאת אומרת את כל המחדלים אני צריך לייחס לעירייה?

<דרור גנון: למה מחדלים?

<דרור גנון: אין מחדלים.

ישראל אייכלר: כי יש הרבה תלונות על מחדלים.

<דרור גנון: של המכרז?

ישראל אייכלר: של המכרז, כן.

<דרור גנון: אני לא מכיר אותם.

<דרור גנון: אם תוכל להעביר לי, אני אתייחס.

ישראל אייכלר: אני נתתי לך עכשיו לגבי קו 418.

<דרור גנון: קו 418 אני לא יודע על מה אתה מדבר, כי במכרז הוא - - -

ישראל אייכלר: תבדוק את זה.

ישראל אייכלר: הם אומרים.

ישראל אייכלר: הנה, הוא מדבר על שכונת חפציבה.

ישראל אייכלר: זה אתה או מישהו אחר?

<צבי שכטר: כן, אני דיברתי.

ישראל אייכלר: השכונה הזאת לבדה גדלה מבחינת מספר התושבים על רמה ג' ומקבלת קו בתדירות של כל 20 דקות.

<דרור גנון: זה היום.

<צבי שכטר: שעל פי רוב לא מגיע.

ישראל אייכלר: וקו 418 מקבל אחת לשעה.

ישראל אייכלר: מסיים שירות בבית שמש כבר ב—22:45.

<דרור גנון: זה היום.

<דרור גנון: זה היום.

ישראל אייכלר: כן, ובמכרז מה יהיה?

<דרור גנון: ואחת לשעה זה רק בלילה.

<דרור גנון: במכרז כל התכנית של כל הקווים משתנית לגמרי, כי גם קווי אגד וגם סופרבוס – היסטורית היו קווי אגד והיו קווי סופרבוס.

<דרור גנון: הייתה איזו חלוקה כזאת שאלה נסעו ככה ואלה נסעו ככה והיה חוסר יעילות מבחינה תפעולית, כי כל אחד נסע למקום אחר ועם קווים אחרים.

<דרור גנון: זה גם גרם למסלולים מאד ארוכים.

<דרור גנון: כרגע אנחנו אוספים את כל הקווים.

<דרור גנון: לקחנו מאגד את הקווים.

<דרור גנון: יש את הקווים שיוצאים למכרז ובנינו מערכת חדשה שהיא הרבה יותר יעילה.

<שלומית אבינח: רגע, אגד לא במכרז עכשיו?

<דרור גנון: לא.

ישראל אייכלר: הם לא הולכים למכרז.

<דרור גנון: הם לא יכולים.

<דרור גנון: זה קווים שלהם, ברור שלא.

ישראל אייכלר: תגיד לי, יש לך מושג כמה נסיעות לא בוצעו בבית שמש בשנים האחרונות או שאין לך מושג?

<דרור גנון: אין לי את זה כאן, אבל אני יכול לבדוק.

ישראל אייכלר: תוכל לשלוח לנו את זה?

<דרור גנון: כן, ודאי.

ישראל אייכלר: אנחנו נשמח לקבל את זה בכתב.

ישראל אייכלר: יש איזה דבר ספציפי שהיית רוצה - - -

<צבי שכטר: כן.

<צבי שכטר: נסיעה שלא עוברת בשכונה מסוימת, כי האוטובוס כבר מתמלא לפני כן, זה נקרא שהנסיעה בוצעה או שהנסיעה לא בוצעה?

<דרור גנון: זה נקרא שהנסיעה בוצעה - - -

יעקב גיל: אבל זה דילוג על תחנות.

<צבי שכטר: הנסיעה בוצעה, אבל - - - אפרופו ארצות הברית, הייתי שבוע שעבר בארצות הברית.

<דרור גנון: בוא לא נשתמש בארצות הברית.

<דרור גנון: אנחנו במדינת ישראל, אתה יודע.

<צבי שכטר: לא, אני לא לוקח דוגמא מארצות הברית, אבל אני יכול להגיד לך שכשהייתי שם, לא ראיתי מצב שם שעומדים עשרות ומאות אנשים בתחנות האוטובוסים ולא ברחובות - - -

<דרור גנון: איפה בארצות הברית?

<דרור גנון: היית בפורו פארק?

<צבי שכטר: גם בפורו פארק, גם בברוקלין.

<דרור גנון: אבל בברוקלין יש מערכות תחבורה אחרות לגמרי.

<צבי שכטר: בימי שישי, אפילו בכל יום בבוקר הילדים שלי הולכים לבית הספר.

<צבי שכטר: אני גר ברחוב סיני, אם אתם מכירים את בית שמש.

<צבי שכטר: זה היציאה מחפציבה.

<צבי שכטר: ממש מעל חפציבה.

<צבי שכטר: הילדים עומדים שם כל בוקר.

<צבי שכטר: אין להם תחבורה ציבורית.

<צבי שכטר: האוטובוסים לא עוצרים שם.

<צבי שכטר: הם מתמלאים לפני כן.

<צבי שכטר: בשבוע שעבר אשתי נשארה לילה בבני ברק, בגלל שאוטובוס של סופרבוס ריק עבר, האוטובוס האחרון בשעה 12:30 עבר בתחנה והיא נפנה לו בכל כוחה והוא לא עצר לה.

<דרור גנון: אולי זה היה מעבר לשעות השירות כבר?

<צבי שכטר: לא, לא, לא, האוטובוס האחרון.

<צבי שכטר: יש להם בלוח - - -

<דרור גנון: תשמע, אלה תלונות פרטניות.

<דרור גנון: תעביר, אני אבדוק ואם צריך, הנה, יושב פה המפעיל, אנחנו נקנוס אותו ונעשה את כל ההליך.

<דרור גנון: הנה, הוא יושב כאן.

<דרור גנון: אין משחקים.

<צבי שכטר: גם כשמדברים על כל כך הרבה תלונות - - -

ישראל אייכלר: צבי, צבי, בוא - - -

<דרור גנון: זה לא דיון פרטי.

ישראל אייכלר: בדיוק.

ישראל אייכלר: רק רגע צבי.

ישראל אייכלר: אמרת את התלונה שלך, אמר לך דרור תשלח גם אלינו בכתב את התלונה שעכשיו אמרת.

<צבי שכטר: אני אשלח.

ישראל אייכלר: סופרבוס יבררו את זה.

<צבי שכטר: אני כבר עייף מלשלוח.

ישראל אייכלר: תשלח עוד פעם אחת ונראה, כי אני לא זוכר פניות שלך שלא טופלו אצלנו.

<צבי שכטר: לפה לא שלחתי.

ישראל אייכלר: בדיוק, אז תשלח אלינו גם.

<צבי שכטר: לאן אני שולח?

<שלומית אבינח: למייל של הוועדה בכנסת.

ישראל אייכלר: היא תיתן לך את הכתובת.

ישראל אייכלר: עכשיו אני רוצה שתייצג את אותם תושבים שטוענים נגד המכרז.

ישראל אייכלר: תתייחס למכרז.

<צבי שכטר: אך ורק למכרז.

<צבי שכטר: קודם כל לא שמענו על זה שיש מכרז ואני גר בבית שמש.

<צבי שכטר: לא שמענו מה התכניות של המכרז.

<צבי שכטר: זה לא פורסם ואם פורסם לא פורסם במקומות שהציבור נחשף אליהם, לא במקומות שזה מגיע לאנשים.

<צבי שכטר: אני מתפלל בבית כנסת שלוש פעמים ביום.

<דרור גנון: - - - בבתי כנסת - - -

ישראל אייכלר: רק רגע, תשיב אחר כך.

<צבי שכטר: ולא שמעתי עד אתמול, שגונבה לאוזני שמועה ואז התקשרתי וביקשתי שאני רוצה להופיע ואם אני אומר לך שאני תולה מודע האחת בבית כנסת בחפציבה, שיש ועדה, לא יהיה כאן מספיק מקום באולם בשביל אנשים שיגיעו, בשביל תלונות על סופרבוס.

<דרור גנון: חברה, אנחנו לא מדברים על סופרבוס, עוד פעם - - -

<צבי שכטר: של סופרבוס.

<דרור גנון: בואו נעשה סדר.

ישראל אייכלר: המכרז לא מדבר על סופרבוס?

ישראל אייכלר: המכרז מדבר על בינעירוני?

<דרור גנון: המכרז הוא על מפעילים חדשים.

<דרור גנון: הוא פוצל לשניים בשביל שיהיה מה שנקרא כוח רציני כדי לטפל בזה.

ישראל אייכלר: גם עירוני וגם בינעירוני?

<דרור גנון: גם עירוני וגם אזור פרברים.

ישראל אייכלר: שאותה חברה תקבל אל זה?

<דרור גנון: לא, לא, שתי חברות שונות, בשביל שיהיה יותר כוח מבחינת יכולת אוטובוסים והכל.

<צבי שכטר: אבל - - - של סופרבוס נמצאים - - -

<דרור גנון: רק שנייה.

<דרור גנון: אתה שואל, אז אני אענה.

ישראל אייכלר: אני לא רוצה שהוא ישאל.

ישראל אייכלר: אני עשיתי סדר שהוא יסיים את דבריו ואחר כך תענה.

<דרור גנון: בבקשה, סליחה.

ישראל אייכלר: אל תדבר אליו, תדבר אלי.

<צבי שכטר: אוקיי, אני אגיד.

ישראל אייכלר: תפרט את הדברים.

<צבי שכטר: כי יובהר, אני כאזרח, אני כתושב, אגב אני מחזיק רכב ועובר רק בבית שמש - - -

ישראל אייכלר: אני כבר אמרתי שכל מי שקשור במכרז יש לו רכב פרטי.

ישראל אייכלר: אני רואה שגם אתה.

<צבי שכטר: זה ברור.

ישראל אייכלר: חוץ מיעקב.

ישראל אייכלר: יעקב, גם לך יש רכב פרטי?

יעקב גיל: לא.

ישראל אייכלר: חוץ ממנו כולם עם רכב פרטי.

<צבי שכטר: אם יחוקקו חוק שכל מי שמתעסק בתחבורה הציבורית יצטרך פעם אחת בשבוע לנסוע בתחבורה ציבורית, כנראה שנוכל לוותר על הרבה ועדות.

ישראל אייכלר: נכון.

<דרור גנון: לא צריך לחוקק חוק, זה קורה גם ככה.

ישראל אייכלר: הלאה, הלאה.

<צבי שכטר: אני כאזרח, אני גם מחזיק רכב אבל יש לי משפחה עם שמונה ילדים והם נוסעים בתחבורה הציבורית והם מגיעים הביתה בשעות מאד מאוחרות.

<צבי שכטר: בשעות הצהריים, כשהם צריכים לחזור מבית הספר לארוחת צהריים ולחזור בחזרה, הרבה פעמים הם כבר לא יכולים לאכול ארוחת צהריים.

<צבי שכטר: אני צריך לדחוף להם סנדביץ בשביל שיחזרו בחזרה, בגלל שהאוטובוס לא הגיע.

<צבי שכטר: הם יכולים לעמוד בגשם שוטף, בחום מטורף.

<צבי שכטר: הם יכולים לעמוד במשך חצי שעה, שלושת רבעי שעה, לפעמים שעה ולחכות לאוטובוסים.

<צבי שכטר: אני לא מדבר על ימי שישי, שיש עומס מתבקש.

<צבי שכטר: אפילו סתם, במשך - - -

<דרור גנון: אתה מדבר על נסיעות עירוניות?

<צבי שכטר: בעיקר על נסיעות עירוניות.

<דרור גנון: שעה לא עובר אוטובוס עירוני?

ישראל אייכלר: עובר, אבל לא לוקח אותם.

<צבי שכטר: עובר, מפוצץ ולא עוצר בתחנה.

<צבי שכטר: אתמול סיפרתי בבית לאשתי שאני הולך לוועדה, אז היא אומרת לי יש לי פה, תיקח את הדף - - - הם נסעו אתמול.

<צבי שכטר: נהג, אני מדבר של על רמת השירות, השתלח בנוסע אחרי נוסע שעלה לאוטובוס ולא חטא ולא פשע ולא עשה מהומה.

<שלומית אבינח: אל תמסור פרטי נהג.

ישראל אייכלר: כן, אבל תשלח לנו את הפרטים.

<דרור גנון: תשלח את זה.

<צבי שכטר: אני אשלח.

<צבי שכטר: לא פרטי נהג, את הכרטיס - - -

ישראל אייכלר: כן, תשלח לנו את הפרטים עם הצילום.

<צבי שכטר: אני אשלח את הפרטים האלה.

<צבי שכטר: הוא השתלח בנוסע אחרי נוסע.

<צבי שכטר: זה ברמת השירות.

<צבי שכטר: אני נוסע ברכב שלי, אני מגיע כל יום מביתר.

<צבי שכטר: אגב, אני חייב לציין, אני נמצא בביתר, אין שם בכלל תחנת מוניות בביתר.

ישראל אייכלר: כולם מסתדרים עם האוטובוסים.

<צבי שכטר: כולם מסתדרים עם התחבורה הציבורית.

<צבי שכטר: אין מצב של טרמפים, שעומדים מאות אנשים.

<צבי שכטר: אני רוצה לעצור טרמפ ואני לא יכול, כי אני לא יכול לעמוד בחוץ ולעשות סדר בין מאות אנשים, מי ייכנס ומי לא ייכנס לאוטו.

<צבי שכטר: אפילו טרמפ אני לא יכול לעצור לאנשים.

<צבי שכטר: אני מנהל תלמוד תורה בביתר, עברנו לרחוב בניין דוד למעלה, יש שם אחד, הרב חיים יעקובזון, דיברנו איתו שצריך תגבורת של התחבורה הציבורית.

<צבי שכטר: זה סודר בתוך שבוע.

ישראל אייכלר: בביתר?

<צבי שכטר: בביתר.

<צבי שכטר: בתוך שבוע זה סודר.

<צבי שכטר: אנחנו רואים מה זה, אני רואה כל יום מה זה תחבורה ציבורית מסודרת.

<צבי שכטר: מה זה תחנות ריקות.

<צבי שכטר: בבית שמש התחנות מפוצצות ואם רק נפרסם שיש, שהיה מכרז – אני לא שמעתי על מכרז בכלל.

<צבי שכטר: אם רק יפורסם שיש מכרז, אתם תקבלו כמות תלונות בלתי מבוטלת של אזרחים - - -

<שלומית אבינח: זה לא יעזור, זה כבר פורסם.

<צבי שכטר: אני לא מבין בתחבורה ציבורית, אני רואה עובדות.

<צבי שכטר: העובדות הן שהתחבורה הציבורית בבית שמש - - -

ישראל אייכלר: אני כן מציע לך לקרוא את המכרז.

<צבי שכטר: לא - - -

ישראל אייכלר: תקשיב, תעשה הפסקה רגע.

ישראל אייכלר: תקרא את המכרז או תיתן למישהו מהחברים שלך, שמכירים, שנוסעים באוטובוס שיקראו את המכרז ואם יש לכם דברים דרמטיים שדורשים שינוי של המכרז, או שאתם רואים איזו אפליה בין שכונה לשכונה, תשלחו אלינו כמו ששלחו אלינו כמה אנשים פה.

<צבי שכטר: אני אקבל את הכתובת?

ישראל אייכלר: תקבל את הכתובת.

<שלומית אבינח: באינטרנט.

ישראל אייכלר: קיבלנו, את הוצאת לי את המכרז, ראיתי את המכרז ויש כאלה שטוענים שיש אפליות בתוך המכרז.

<שלומית אבינח: אבל השאלה אם זה ישנה משהו.

ישראל אייכלר: נראה, נדבר איתם, אבל קודם כל נעלה את זה על השולחן.

ישראל אייכלר: כי לא יכול להיות.

ישראל אייכלר: נניח שנפגשת עם סגן ראש עיר ועם ראש עיר - - -

<דרור גנון: לא סגן, נפגשנו עם אנשי עירייה, גם עם הצוות המקצועי.

<דרור גנון: אנחנו לא יכולים להיפגש עם תושבים, כל תושב.

ישראל אייכלר: מה זאת אומרת?

ישראל אייכלר: אתה עושה מכרז לתושבים.

ישראל אייכלר: הרי אתה רואה את הסבל.

יעקב גיל: אתם יכולים לתמרץ את העירייה לעשות את זה.

<דרור גנון: אבל אנחנו מנסים.

ישראל אייכלר: נדמה לי שהיית באיזה דיון עם תושבים לפני כשנה.

<דרור גנון: הייתי נכון, ששמענו את התושבים גם לגבי זה.

<דרור גנון: חלק מהמסקנות היו שהכנסנו אותם גם למכרז.

ישראל אייכלר: וזה נכנס למכרז?

<דרור גנון: כן, בטח.

<דרור גנון: לא רק שזה נכנס, גם תוספות שירות שהיו בעקבות זה, היו בעקבות הדיון הזה.

ישראל אייכלר: זאת אומרת שיש חשיבות לדברי התושבים.

<דרור גנון: עוד פעם, חברים, אתם צריכים רגע להבין שבסוף - - -

<שלומית אבינח: סליחה רגע, שנייה.

<שלומית אבינח: אנחנו לא פרסמנו, אנחנו מפרסמים שעושים דיון על בית שמש, אבל כמו שהוא אומר לא פרסמנו.

<שלומית אבינח: עשינו דיון לפי שנה, באמת הייתה נציגות של כל השכונות והעלו המון טענות.

<שלומית אבינח: גם עשינו פרטנית את כל הפניות, היו איזה 200 פניות.

<שלומית אבינח: גם על מודיעין עילית שעשינו, שלחנו 180 פניות על קווים, פרטניות.

<שלומית אבינח: פה זה דיון עקרוני, כלומר ככה גם הגדרנו אותו, לא הזמנו פונים.

ישראל אייכלר: בסדר.

<שלומית אבינח: אז אני אומרת שוב, השאלה אם כל מה שאתה מבקש מהם שיעשו עכשיו, האם זה רלבנטי בכלל.

ישראל אייכלר: לפחות שאני אדע על מה אני מדבר כשאני אומר לדרור שיש בעיה בקו 418 והוא אומר לי שאין בעיה, שאני אדע.

<דרור גנון: לא, במכרז.

<דרור גנון: אתה שאלת על המכרז.

ישראל אייכלר: המכרז, אני מדבר על המכרז.

<צבי שכטר: אם אפשר שאלה אחת לגבי המכרז.

<צבי שכטר: פשוט מה קורה כשהאוטובוס מתמלא לפני כן.

<דרור גנון: אחת הסיבות - - -

ישראל אייכלר: תגבור?

ישראל אייכלר: זו אלה מאד חשובה.

ישראל אייכלר: מה התשובה שלך, יהיה תגבור?

<דרור גנון: אחת הסיבות שהיום האוטובוסים מתמלאים זה בגלל שהמסלול שלהם בתוך בית שמש הוא מאד ארוך, עם הרבה תחנות ואז מה שקורה זה שבזמני שיא כאלה ואחרים, בתחנות הראשונות האוטובוס כבר מתמלא ולא מגיע לתחנות שאחרי.

<דרור גנון: בתכנון החדש הקווים הם הרבה יותר ישירים והם יוצאים באופן ישיר מהשכונות ישר לירושלים.

<דרור גנון: לכן הבעיה הזאת, שאתה מעלה, לא תהיה, לפחות לא בשלבים הראשונים, אלא אם כן כמות המשתמשים תגדל ואז נצטרך להוסיף נסיעות.

<צבי שכטר: כמות המשתמשים ודאי תגדל.

<צבי שכטר: היא גדלה גם.

<צבי שכטר: כמדומני שהורידו נסיעות, זה ירד מ-40 - - -

<דרור גנון: לא, לא הורידו.

ישראל אייכלר: ב-418 הורידו, אבל הוא אומר שיש קווים אחרים.

<דרור גנון: לא הורידו, הוסיפו עוד קו.

<דרור גנון: לא הורידו.

<צבי שכטר: בסך הכל אנחנו בעד שתהיה תחבורה ציבורית - - -

<דרור גנון: אני לא מתווכח.

<דרור גנון: גם אנחנו.

<צבי שכטר: ועצם העובדה שסיימנו את כביש 38, זה לבד גרם להקלה מאד מאד גדולה בתחבורה הציבורית.

<דרור גנון: נכון.

<דרור גנון: אני חושב שגם צריך לעשות נתיב תחבורה ציבורית לכל האורך, גם בכביש מספר 1 שיגיע עד ירושלים ואז זה בכלל ייתן מענה.

<דרור גנון: אבל יש עוד דברים נוספים שצריכים לקרות גם בבית שמש על אותה עירייה ועל אותו משקל ועל אותם תושבים שאנחנו מדברים.

<דרור גנון: אנחנו רוצים לעשות שם רשת של נתיבי תחבורה ציבורית אפילו מתוקצבים והעירייה גוררת רגליים והתושבים זורקים עלינו אבנים כשאנחנו באים לעשות את זה.

<דרור גנון: אז אתה יודע, יש את הדואליות הזאת, של מצד אחד רוצים תחבורה, מצד שני לא רוצים שהיא תיסע.

<צבי שכטר: לא, אני לא מטיל בזה ספק בזה ש - - -

<דרור גנון: אתה גר בחפציבה, אתה יודע מה קורה לקווים שמגיעים לפני זה מחפציבה, באזורים השונים, לא רוצה לציין שמות.

<דרור גנון: אתה מכיר את הבעיות שיש לנו עם האוטובוסים?

<צבי שכטר: בשביל זה יש עירייה, בשביל זה יש משטרה.

<דרור גנון: המשטרה לא עושה כלום.

ישראל אייכלר: תעזוב.

<דרור גנון: המשטרה לא עושה כלום.

<דרור גנון: יש לנו צרות אחרות.

<דרור גנון: אני לא מעלה אותן כאן.

<דרור גנון: הבריונות שם - - -

ישראל אייכלר: זה שיש כמה סמטאות שיש בעיות - - -

<דרור גנון: סמטאות?

<דרור גנון: זה שכונה שלמה.

<דרור גנון: הלוואי וזה היה סמטאות.

ישראל אייכלר: כן, זה בעיה של כולנו, אבל לא צריכים - - -

<צבי שכטר: אתה יודע ש - - - רצו להושיב בכלא בגלל שהוא לא הוריד כמה שלטים.

<צבי שכטר: שמו את - - - והשופט אמר לא מעניין אותי, שיעמידו - - -

ישראל אייכלר: צבי, צבי, תקפתי מספיק את השופט הזה גם מעל בימת הכנסת, כי אין דבר כזה בעולם ששופט יגיד לראש עיר אם יהיה איזה פשע אצלך בעיר אתה תשב בבית סוהר.

<צבי שכטר: שיגיד את זה למשטרה - - -

<דרור גנון: לא, אבל המשטרה - - -

ישראל אייכלר: לא משנה, צבי.

<דרור גנון: צבי, אני מאמין בשיטה אחרת.

<דרור גנון: כמו שאתה אומר שהציבור מעורב וצריך לדעת מה קורה, אני חושב שהציבור גם יכול להתנהל מול הציבור שלו.

<דרור גנון: בסוף בוא, אנחנו לא ילדים קטנים.

<דרור גנון: אני מכיר את המגזר החרדי מספיק שנים, בסדר?

<דרור גנון: ברמה מאד מאד מאד קרובה.

<צבי שכטר: אתם - - - הרבה יותר - - -

<דרור גנון: אני חושב שאפשר להסדיר את העניין הזה בלי משטרה.

<דרור גנון: הסדרנו הרבה דברים בלי משטרה.

<דרור גנון: אני אישית הייתי בהרבה דיני תורה כאלה ואחרים בחיים שלי, בשעות מאד מאד מאד מאוחרות בשביל לפתור בעיות גם בלי משטרה.

<דרור גנון: אז יש פתרון לכל דבר.

ישראל אייכלר: דרור, אמרת שאתה היית לפני 17 שנה כבר מלווה את ביתר.

<דרור גנון: נכון.

ישראל אייכלר: היה ניסיון לקחת מכרז להורן ליבוביץ, מ-6 שנים לעשות את זה לעוד 6 שנים בחיפזון כזה ואז בוועדה לפניות הציבור, אני לא יודע אם היית שם אז, חשפנו את זה, שנלר היה אז ועשינו בלגן גדול נגד זה ואכן יצאו למכרז חדש ומאז - - -

<דרור גנון: לא, היה מתוכנן מכרז, רק שהיה פה איזה בילבולציה.

ישראל אייכלר: היה מחטף.

<דרור גנון: לא, לא היה שום מחטף.

<דרור גנון: לא התכוונו להאריך לו בכל מקרה.

ישראל אייכלר: למה?

ישראל אייכלר: האריכו לו לשש שנים נוספות.

<דרור גנון: לא לפרוטוקול – מישהו רצה להיבחר לרשות העיר על הגב של זה והוא הצליח.

<דרור גנון: זה הכל.

<שלומית אבינח: הכל לפרוטוקול.

ישראל אייכלר: אני לא יודע.

<דרור גנון: לא היה תכנון כזה, לא הייתה תכנית כזאת, אבל לא משנה.

<דרור גנון: בוא נתקדם.

<דרור גנון: בסדר, זה עשה את העבודה בסוף.

ישראל אייכלר: אבל עובדה היא שמאז השירות שם מצוין.

ישראל אייכלר: זאת אומרת זה אותו ציבור, עם אותן בעיות.

<דרור גנון: אני לא מתווכח.

<דרור גנון: אני עשיתי את המכרז הראשון ואני גם אחראי על המכרז השני.

<דרור גנון: אני יכול להגיד לך באופן ודאי שגם המכרז החדש שיהיה להם הוא מעולם אחר לגמרי.

ישראל אייכלר: המכרז השני?

<דרור גנון: כן.

<דרור גנון: ביום הראשון שלו הוא כבר עם 50% יותר, תבינו.

<דרור גנון: זה משמעותי.

ישראל אייכלר: ומה קורה בשנת 2018?

ישראל אייכלר: אני מבין שהמכרז יתחיל בשנת 2019.

<דרור גנון: 2018 זו תקופת מעבר שנחזק את המפעיל בהתאם לצורך.

<דרור גנון: ולא, זה לא יתחיל בשנת 2019, זה בעצם כן, זה יתחיל בתחילת שנת 2019.

ישראל אייכלר: ולכן יש לנו עוד שנה שלמה שאנשים יסבלו.

<דרור גנון: לא תהיה בעיה עם זה.

<צבי שכטר: בית שמש הולכת להכפיל את עצמה.

<דרור גנון: היא תכפיל את עצמה עוד כמה שנים טובות, עוד מספיק שנים.

ישראל אייכלר: אתה תבדוק לי את העניין של קו 418 לפחות לשנה הקרובה, מה אנחנו עושים?

<דרור גנון: כן, בוודאי.

<דרור גנון: רשמתי את זה, בסדר גמור.

ישראל אייכלר: עכשיו אני רוצה לתת לסופרבוס, חיכיתם כל כך יפה 40 דקות.

ישראל אייכלר: יש הרבה תלונות פה על סופרבוס, אבל במקום שאני אפרט אותן, בוא תספר לנו מה אתם עושים כדי להתמודד עם זה.

<צחי נווה: קודם כל אני רוצה לומר מספר דברים.

ישראל אייכלר: צחי נווה.

<צחי נווה: דבר ראשון לגבי המכרזים עצמם, מכרז בית שמש בעצם פוצל לשניים, כשעדיין יש אי ודאות אם קווי אגד בפנים או לא בפנים.

<צחי נווה: בכל מקרה - - -

<שלומית אבינח: הוא אמר שהם לא בפנים.

<צחי נווה: עדיין הם לא בוודאות בפנים.

<צחי נווה: כתוב במכרז שיכול להיות שלא יגיעו להסכם עם אגד והקווים לא יכנסו.

<צחי נווה: בלי שום קשר, אנחנו רואים בעיה תפעולית שזה יהיה מחולק לשניים, גם בתגבור וגם באילוצים כאלה ואחרים, תשתיות, נהגים וכו'.

ישראל אייכלר: זאת אומרת אתם רוצים לקחת גם את העירוני וגם את הבינעירוני?

<צחי נווה: אנחנו חושבים שהטיפול הנכון זה להפעיל את בית שמש עם כל המכלול הגדול, במיוחד עקב אילוצים של תגבורים כאלה ואחרים, בסופי שבוע, בערב או כאלה.

<דרור גנון: אבל עירוני לא צריך תגבור.

<דרור גנון: אני לא מבין מה אתה אומר.

<דרור גנון: אם הבין עירוני נמצא - - -

<צחי נווה: להיפך.

<צחי נווה: כשהעירוני יורד - - -

<דרור גנון: לא, לא.

<דרור גנון: בוא, בוא.

<דרור גנון: הנה יושב פה בחור נחמד.

<דרור גנון: אנחנו רוצים להפסיק את הסאגה הזאת, שאוטובוסים עירוניים נוסעים לירושלים.

<דרור גנון: לא רוצים.

<דרור גנון: לא צריך.

<דרור גנון: אצל אגד.

<דרור גנון: לכן אני אומר אני לא חושב שאוטובוס עירוני צריך לנסוע בשירות בינעירוני.

<דרור גנון: צריך שהבינעירוני יהיה בנפרד והעירוני יהיה בנפרד.

<דרור גנון: שיתנו שירות הכי טוב בעולם בעירוני, כל עבודתם תהיה עירוני, יוסיפו לעירוני ויתעסקו רק עם העירוני, והבינעירוני והפרברים, שהוא כל הפרוזדור ייסע בבינעירוני.

<צבי שכטר: קו 497 היה פעם של אגד והיום הוא של סופרבוס - - -

<דרור גנון: נו, הוא בין עירוני.

<צבי שכטר: ורמת השירות ירדה באופן כללי.

<דרור גנון: לא, איזה ירדה?

<דרור גנון: אתה לא מכיר.

<דרור גנון: כנראה אתה היית בארצות הברית באותה תקופה.

<צבי שכטר: מה לא מכיר?

<צבי שכטר: אני נוסע לבני ברק.

<צבי שכטר: אני הסעתי לפני שבועיים יהודי בחנוכה - - -

<דרור גנון: בחנוכה.

<צבי שכטר: לקחתי טרמפ בחנוכה.

<דרור גנון: אבל חנוכה זה לא זמן רגיל.

<צבי שכטר: הגעתי לבני ברק, הוא דיבר עם אשתו, היא עדיין עמדה בתחנה וחיכתה לאוטובוס 497 שיגיע.

<דרור גנון: מאיפה, בבני ברק?

<צבי שכטר: כן.

<צבי שכטר: חבל שלא - - -

<דרור גנון: יופי.

<דרור גנון: אתה יודע מה קורה בחנוכה בבני ברק?

<דרור גנון: אתה מכיר את בני ברק?

<דרור גנון: בכלל אתה יודע מה קורה - - -

ישראל אייכלר: ברגע שאומרים את המילה בני ברק, נסתמו, הכל סתום.

<דרור גנון: זה מלחמת עולם.

<צבי שכטר: קו מספר 497 של סופרבוס - - -

<דרור גנון: נו, עזוב, גם עוד עירייה שמאד דואגת לתחבורה הציבורית, עיריית בני ברק.

ישראל אייכלר: בני ברק אני יודע, זה - - - כל הבעיה - - -

<קריאה: לא עושים דבר כזה.

ישראל אייכלר: בטח, הוא רוצה לזרוק את כל הקווים - - -

<דרור גנון: נו, אז מה אתה רוצה שנעשה?

<דרור גנון: שאנחנו נהיה - - -

ישראל אייכלר: בני ברק - - - נפרדת.

<קריאה: אתם מדברים על חנוך?

<דרור גנון: לא רק חנוך, ראש העיר, נו.

ישראל אייכלר: ראש העיר אומר במוצהר, ואני אומר את זה לפרוטוקול, הוא רוצה לזרוק את כל הקווים הבינעירוניים מבני ברק.

<צבי שכטר: הוא צודק.

<צבי שכטר: אבל אני מדבר על קו 497 - - -

ישראל אייכלר: אתה יודע מה אמר הרשלה לרבי, אם החתול צודק, אז אין לרבי ארוחת ערב.

ישראל אייכלר: אתה מכיר את הסיפור על חד גדיא?

ישראל אייכלר: אם הוא צודק שהוא רוצה לזרוק את כל הקווים הבינעירוניים מבני ברק, אז אין לאנשי בית שמש, ביתר וכל אלה מה לחפש בבני ברק.

ישראל אייכלר: אין.

ישראל אייכלר: או שהוא צודק, או שאתה צודק.

ישראל אייכלר: אתה נוסע לבני ברק כל יום?

<צבי שכטר: פעם בשבוע.

ישראל אייכלר: פעם בשבוע?

ישראל אייכלר: אז אתה רוצה שימנעו את זה מהם?

ישראל אייכלר: ממך?

ישראל אייכלר: לך יש רכב פרטי, אני מדבר על מי שאין לו רכב פרטי.

ישראל אייכלר: לא יגיע להורים שלו?

<צבי שכטר: לא, אני מאמין שהוא מתכנן בטח לעשות שאטלים.

ישראל אייכלר: בטח, בטח.

ישראל אייכלר: ואיפה הוא ישים את האוטובוסים?

<דרור גנון: איך יעבירו את כל האנשים ביום שישי עם הסירים של הצ'ולנט ועם הארגזים והמזוודות בשאטלים?

ישראל אייכלר: תעזוב.

<צבי שכטר: אני שם את אותו - - -

ישראל אייכלר: בסדר, - - - דוגמא טובה - - -

<דרור גנון: זה לא רלבנטי, עזוב.

<צבי שכטר: אותו קו - - -

<דרור גנון: תשמע, אני למדתי בחיים - - -

<שלומית אבינח: תן לצחי.

<צחי נווה: עם כל הכבוד, אני זוכר במוצאי שבתות בבני ברק, כשהיו באים - - -

<צבי שכטר: אמרתי שזה הפך מרע לרע יותר.

<צבי שכטר: זה לא שזה היה טוב.

ישראל אייכלר: אני חייב ללכת למנחה.

<צחי נווה: אז אם ככה אני רוצה להמשיך.

<צחי נווה: אחת הבעיות הכי משמעותיות בבית שמש בכל תקופת ההפעלה שלנו וכרגע במכרז אנחנו מקווים שזה ייפתר, אבל לא רואים כרגע את העניין הזה, זה התשתיות.

<צחי נווה: התשתיות בבית שמש, כשכבר אנחנו התחלנו את המכרז הובטחו מסופים כדי לעמוד בגידול השירות, כדי לעמוד בשירות הבסיסי, עזוב גידול.

<צחי נווה: עד היום אין מסופים.

<צחי נווה: גם המסוף ב - - -, יש חצי ממה שתוכנן, שלא מחזיק את השירות היום.

<צחי נווה: אין לי מושג איך הוא הולך להחזיק שירות כזה מאסיבי שהולך להיות - - -

<קריאה: הוא לא.

<קריאה: יש - - -

<צחי נווה: אני יכול לתת לכם דוגמא אקטואלית, עכשווית לגבי רמת בית שמש ג'.

<דרור גנון: מה, - - -טוב ואתה באת - - - , אני לא הבנתי את הרעיון.

<דרור גנון: זה לא יעצור את המכרז, אז בשביל מה כל זה?

<דרור גנון: אתה באת לתקוף את התחבורה הציבורית היום?

<צחי נווה: לא, באתי לומר - - -

<דרור גנון: אתה היית במשך 12 שנה אחראי לייצר תשתיות, לא עשית כלום, אז עכשיו אתה בא ותוקף את ה - - -

<צחי נווה: אני יכול ל - - -

<דרור גנון: אתה יכול לאתר שטחים, כמו שעשית - - -

<צחי נווה: סליחה, היינו ביחד עם העירייה ברמה ג', איתרנו שטח.

<דרור גנון: יופי, ומה עשתה העירייה?

<צחי נווה: לא עשתה כלום.

<דרור גנון: יופי, אז זה בעיה של העירייה.

<דרור גנון: עכשיו אנחנו מטפלים בעירייה, עצרנו לה את התקציבים, בשביל שתעשה את המסוף ומשרד התחבורה לקח 35 דונם מאזור מנועי בית שמש, אתה מכיר, באיזו התעשייה ועכשיו אנחנו הולכים לעשות שם הסכם ענק שיהיה בשני שלבים, שיהיה חנייה תפעולית לקרוב ל-400 אוטובוסים.

<צחי נווה: על זה אתה מדבר על חניוני לילה.

<דרור גנון: אני מדבר איתך על חניוני לילה.

<צחי נווה: הגיע הזמן שיעשו, כי העירייה עד עכשיו מנעה את זה, בגלל זה גם לא היה - - -

<דרור גנון: אז העירייה נמצאת עכשיו תחת אש, מה שנקרא.

ישראל אייכלר: אני שומע פה בשורה.

ישראל אייכלר: אתם הולכים לעשות חניון - - -

<דרור גנון: חניון לילה גדול.

ישראל אייכלר: לכל האוטובוסים?

<דרור גנון: כן, אנחנו לשכור שטח, המדינה הולכת לשכור שטח.

ישראל אייכלר: וביום הם גם יוכלו להיכנס לשם כמסוף?

<דרור גנון: בוודאי, בוודאי.

ישראל אייכלר: עם שירותים לנהגים ועם הכל?

<דרור גנון: הכל.

<דרור גנון: הכל כולל הכל.

ישראל אייכלר: אז זו כבר בשורה.

ישראל אייכלר: אחת הצרות של בני ברק שאין שם מסוף, אין לנהג איפה ללכת.

<שלומית אבינח: גם בבית שמש.

<צחי נווה: גם בבית שמש אין.

ישראל אייכלר: גם בבית שמש אין?

ישראל אייכלר: מה, חסר שם שטחים?

<צחי נווה: עובדה שאין.

<דרור גנון: תראה, יש בעיה.

<דרור גנון: הייתה בעיה ועדיין קיימת עם העירייה, שלא מטפלת בכל הנושא של ההקצאה וקידום של אותם אזורים.

<דרור גנון: למשל בתכנית, בתב"ע רשום למשל בשכונה ששטח מסוים יהיה מסוף, זה לא קורה.

ישראל אייכלר: אז אנחנו נבקש.

<דרור גנון: העירייה צריכה להיות יותר קשובה לעניין הזה ואנחנו נמצאים פה במאבקים פה.

ישראל אייכלר: אנחנו נפנה לראש העיר.

<דרור גנון: בסדר גמור.

ישראל אייכלר: הלאה.

<צחי נווה: ברמת בית שמש ג', שגדלה בצורה מאד מאסיבית, היה אמור להיות מסוף ביחד עם משרד התחבורה.

<דרור גנון: בסדר, נכון.

<צחי נווה: היום הקווים, אפרופו פתחו גשר חדש שיכול לקצר את המסלול של היציאה.

<צחי נווה: אנחנו לא משתמשים.

<צבי שכטר: למה?

<צחי נווה: למה?

<צחי נווה: כי הבטיחו שתהיה נקודת קצה בצד השני, כי האוטובוסים צריכים לעצור איפה שהוא.

<צחי נווה: אין נקודת קצה.

<צחי נווה: הנקודה שהובטחה לפני חמש שנים, שתוכננה, אני ראיתי בשנת 2012 בתכניות ועד היום היא איננה.

<צחי נווה: והיום האוטובוסים - - -

<צבי שכטר: אבל האוטובוסים - - -

<צחי נווה: עוד פעם, תבינו שבתשומות של האוטובוסים האלה אפשר היה להגדיל את התדירות בגלל העיקוף שהאוטובוסים רוצים לצאת כשהגשר פנוי.

<צחי נווה: למה?

<צחי נווה: כי אין נקודות קצה.

ישראל אייכלר: תסביר לי את המילה נקודת קצה.

<דרור גנון: נקודת קצה זה נקודה שהקו מסיים וחונה בה לפרק זמן קצר.

ישראל אייכלר: מסוף.

<דרור גנון: לא.

<דרור גנון: זה לתקופה קצרה.

<דרור גנון: הוא יכול לחנות שם שעה, חצי שעה, שעתיים.

ישראל אייכלר: אה, תחנות מנוחה נקרא לזה.

<דרור גנון: זה לא חניון לילה.

ישראל אייכלר: תחנה סופית.

<דרור גנון: סוג של.

ישראל אייכלר: מה שהיה פעם תחנה סופית.

ישראל אייכלר: איפה צריך לעשות את זה?

<צחי נווה: ברמה ג'.

<צחי נווה: היום אנחנו עוצרים במרכז רמה ג', כשקיבלנו כבר מכתב מאיכות הסביבה, שזה לא למקום מתאים וכרגע אין מקום אחר.

<צחי נווה: העירייה אמרה שהם יאתרו לנו משהו זמני.

<צחי נווה: כרגע גם אותו אין.

<צחי נווה: אמרו לנו מרס, עכשיו הגיע אלינו שזה יהיה במאי, אבל עדיין.

<צחי נווה: אז כמו שאני אומר, אם העירייה לא תקדם את התשתיות בד בבד, זה לא יחזיק.

<צחי נווה: התוספת במכרז, כמו שדרור אמר, היא משמעותית ויפה, אין מה לדבר, אבל עוד פעם, צריך בשביל להפעיל את זה גם תשתיות.

<צחי נווה: זה לא הולך לבד.

<דרור גנון: אנחנו נדאג לזה, כי אנחנו הולכים ללחוץ את העיריות באופן משמעותי בשנה הבאה.

<דרור גנון: יש הסכמה מלאה שנייצר שם - - -

<צבי שכטר: אם אפשר רגע לשאול.

<דרור גנון: בוא, רק תן לו לסיים.

ישראל אייכלר: אני רוצה לסיים.

ישראל אייכלר: אני רוצה שהוא יסיים ואני אסיים.

<שלומית אבינח: אנחנו חייבים לסיים בשלוש.

<צבי שכטר: כי ברמה ג' - - -

ישראל אייכלר: אתה רוצה לשאול, תשאל אותי.

ישראל אייכלר: אתה לא יודע איך זה הולך?

ישראל אייכלר: יש יושב ראש לוועדה, אתה שואל אותי ואני שואל אותם.

ישראל אייכלר: הם לא באו בשבילך.

<צבי שכטר: אני לא מכיר.

<צבי שכטר: אני פעם ראשונה פה.

ישראל אייכלר: כן.

<צבי שכטר: אפרופו נקודת קצה, כיום הוא נכנס לרמה ג', הוא גם לא עוצר בשום מקום.

<צבי שכטר: הוא נכנס לרמה ג' ויוצא מרמה ג'.

ישראל אייכלר: נו?

<צבי שכטר: אז באותה יציאה הוא יכול לעשות סיבובים.

<צבי שכטר: להיכנס מצד אחד, לצאת מהצד השני.

ישראל אייכלר: בסדר, שמעתי את השאלה.

ישראל אייכלר: אני רוצה שהוא ישלים את הדברים שלו ואחר כך, כשאני ארצה להיות מהנדס, להבין למה הוא לא יכול לצאת ולהיכנס.

ישראל אייכלר: תראה, אותי מעניין שלילד שלך יהיה שירות.

ישראל אייכלר: הוא אמר שצריך תחנה סופית?

ישראל אייכלר: אנחנו נבקש מהעירייה שתעשה תחנה סופית.

ישראל אייכלר: דבר פשוט מאד.

<צחי נווה: דבר נוסף.

<צחי נווה: כמו שדרור ציין, בית שמש באמת גדלה בצורה מאסיבית.

<צחי נווה: אנחנו גדלנו ביותר מ-200% במשך תשע השנים שאנחנו שם.

<צחי נווה: עד שהמכרז ייצא לפועל זה משהו כמו שנה וחצי, אפילו שנתיים, כי מדובר עד שיהיה זוכה ואחרי שיוכרז זוכה, תשעה חודשים ראשונים - - -

<קריאה: צ'יק צ'אק נעשה את זה.

ישראל אייכלר: מתי נסגר המכרז?

<צחי נווה: יש תשעה חודשים - - -

<דרור גנון: יש להם הגשה עוד הרבה חודשים ואז הבדיקה של המכרז תהיה משהו כמו חודש וחצי.

<דרור גנון: אנחנו בודקים מהר מאד.

<צחי נווה: חצי שנה ואז יש עוד תשעה חודשים, זה כבר - - -

<רור גנון: ועוד תשעה חודשים.

<שלומית אבינח: אז אמרנו, 2019, גמרנו.

<דרור גנון: רבעון ראשון של 2019.

<צחי נווה: בתשעה חודשים זה כמו מה שיש היום ואחר כך עוד חצי שנה.

<צחי נווה: מה שאני רוצה לומר בעניין הזה, שכמו שעכשיו גם האדון אמר וגם אנחנו עדים, הקווים העירוניים מפוצצים.

<דרור גנון: נוסיף.

<דרור גנון: זה ידוע.

<צחי נווה: הם מפוצצים עד אפס מקום.

<צחי נווה: רצינו להוסיף, הבנו שיש בעיה תקציבית שהיא - - -

ישראל אייכלר: למה לא עשיתם תגבור?

<צחי נווה: ולכן השירות כרגע - - -

<דרור גנון: אין בעיה תקציבית.

<דרור גנון: פשוט עכשיו מאשרים את תקציב 2018.

<דרור גנון: אתה יודע, בכנסת יחליטו רק עוד שבועיים.

<דרור גנון: עד שיהיה לי אישור של תקציב 2018, אני לא יכול לתקצב תוספות, אבל ברגע שזה יגמר, הוא יקבל.

ישראל אייכלר: הוא יכול לגבי עכשיו, 2018, הרי 2018 כבר נכנס, אישרנו כבר לפני שנה - - -

<דרור גנון: נכון, אבל אנחנו ביקשנו שינויים בתקציב כי רצינו להגדיל אותו ואז האוצר כרך אותו באישור של 2019.

<דרור גנון: אני לא יודע אם 2019 יעבור.

ישראל אייכלר: לא, 2019 יהיה אחרי הבחירות, תסלח לי.

ישראל אייכלר: אל תחכה לזה.

<דרור גנון: לא תעבירו את זה?

ישראל אייכלר: לא.

<דרור גנון: יאללה, הלוואי.

ישראל אייכלר: בלי נדר.

ישראל אייכלר: אם זה תלוי בי.

<דרור גנון: יאללה.

ישראל אייכלר: יש הרבה בעיות - - -

<דרור גנון: אז לא יהיה חוק הסדרים.

<דרור גנון: גם טוב.

ישראל אייכלר: לא, לא, שום דבר לא יהיה, כי זה נראה לי שהממשלה הזאת, היא לא יכולה להעביר חוק מרכולים בגלל שרן השכל, היא תוכל להעביר תקציב מדינה?

ישראל אייכלר: חבל על הזמן, צריך להתארגן לפני זה.

<דרור גנון: מאה אחוז.

<דרור גנון: אז גם את תקציב 2018 אנחנו נקבל רק בעוד חודש-חודשיים.

ישראל אייכלר: זה מה שאתה צריך, את 2018.

ישראל אייכלר: צריך לתגבר את הקווים וזה מאד חשוב, כי - - -

<דרור גנון: הרב אייכלר, אנחנו נתגבר.

<דרור גנון: הנה, תרשמו בפרוטוקול: הקווים יתוגברו משמעותית.

<דרור גנון: נקודה, סוף.

ישראל אייכלר: כן, תרשמי.

<צבי שכטר: ב-2018?

<דרור גנון: כן, בשנת 2018.

<דרור גנון: חברים, אנחנו לא משחקים.

ישראל אייכלר: ותוסיפו שאנחנו מבקשים ששר התחבורה יעקוב אחרי הביצוע ויודיע לנו מתי זה מבוצע.

<דרור גנון: יש לך עוד בעיות?

<דרור גנון: תלונות?

<דרור גנון: עניינים?

<דרור גנון: דרך אגב, אני רוצה לציין אותו לשבח, סליחה שאני עושה את זה.

<דרור גנון: אני יודע שזה לא מקובל ובדרך כלל אני לא עושה את זה.

<שלומית אבינח: תגיד את השם לפרוטוקול.

<שלומית אבינח: "אותו" – לא מבינים למי הכוונה.

ישראל אייכלר: צחי נווה, שהוא מנהל - - -

<דרור גנון: צחי נווה, הוא אחד האנשים היותר מקצוענים - - -

ישראל אייכלר: סמנכ"ל אשכול העמקים.

<דרור גנון: בתחום התחבורה הציבורית.

<דרור גנון: אחד הסמנכ"לים הטובים ביותר, הנחמדים ביותר והענייניים ביותר.

<דרור גנון: זה בלי קשר לזה שהוא גם הביא רשימת קניות מאד מעניינת.

ישראל אייכלר: טוב, אני רוצה לסכם את הישיבה.

ישראל אייכלר: אני חייב כבר לסגור.

ישראל אייכלר: גם הזמן שלכם יקר וגם אני צריך עכשיו ללכת.

ישראל אייכלר: אני רוצה לסכם את הישיבה: קודם כל אני מודה לרב צבי שכטר שטרח ובא, למרותך שהוא לא נוסע באוטובוסים, אבל למען נושא האוטובוסים הוא בא ויצג פה את בית שמש.

ישראל אייכלר: אני רוצה לציין שעיריית בית שמש לא הגיעה.

ישראל אייכלר: אני לא מקבל את הטיעון שבגלל שהישיבה נדחתה הם לא יכולים להגיע.

ישראל אייכלר: אנחנו נפנה לראש העיר במכתב על זה שהם לא באו.

ישראל אייכלר: ראש העיר עצמו אולי לא יכול, כי הוא עסוק - - -

<שלומית אבינח: מישהו מטעמו.

ישראל אייכלר: מישהו מטעמו.

ישראל אייכלר: בעיקר מישהו שהיה מעורב במכרז, אני רציתי פה.

ישראל אייכלר: אני רציתי לשאול אותו את מי שאלת ואת מי לא שאלת.

<דרור גנון: סגן ראש העיר.

ישראל אייכלר: סגן ראש העיר.

ישראל אייכלר: איך קוראים לו?

<דרור גנון: שמוליק גרינברג.

ישראל אייכלר: שמוליק גרינברג, בחור טוב.

<קריאה: יש שמועות ש - - -

<דרור גנון: עזוב את השמועות עכשיו.

<שלומית אבינח: לא להגיד לפרוטוקול.

<קריאה: נעזוב את זה.

ישראל אייכלר: הוועדה מבקשת שיהיה מענה לבעיית התחבורה הציבורית בשנת 2018, תקופת המעבר עד לביצוע המכרז שכנראה יתחיל ברבע הראשון של שנת 2019.

ישראל אייכלר: אנחנו מבקשים תגבור נסיעות עירוניות לסופרבוס בשנת 2018, כבר עכשיו.

ישראל אייכלר: אנחנו מבקשים לבדוק את העניין של קו 418, שתהיה תוספת נסיעות גם במכרז, למרות שיהיו קווים נוספים.

ישראל אייכלר: רשמנו הודעת מר דרור גנון על פיצול המכרז למכרז עירוני ומכרז בין עירוני ואנחנו מברכים על כך, כי אסור לתת עיר שלמה – אני אומר את זה בעיקרון – לתת עיר שלמה בידי חברה אחת.

ישראל אייכלר: תמיד צריך לפצל - - -

<דרור גנון: תחרות.

ישראל אייכלר: בדיוק, התחרות זה הדבר הכי חשוב.

ישראל אייכלר: הלוואי ובירושלים הייתם עושים את הדבר הזה.

<דרור גנון: זה יקרה באיזה שהוא שלב, אני מאמין.

ישראל אייכלר: סעיף 3 – הוועדה פונה לראש עיריית בית שמש לסייע באופן מידי בהקצאת מקום למסופים, תחנות סופיות ותחנות מנוחה לנהגים, גם ברמה ג' וגם בכל המקומות שמשרד התחבורה דורש את זה ממנו, כי זה לטובת התושבים וכל עיכוב פוגע בתושבים.

ישראל אייכלר: העירייה הבטיחה לאתר משהו זמני – כך אמר לנו נציג סופרבוס – אנחנו מבקשים לבצע את ההבטחה הזאת.

<דרור גנון: אני גם אבדוק את זה.

ישראל אייכלר: זהו?

ישראל אייכלר: הוועדה רשמה את הודעת מר דרור גנון שלא יהיו נסיעות בין עירוניות באוטובוסים עירוניים במכרז החדש.

ישראל אייכלר: מאד מאד חשוב.

<שלומית אבינח: במכרז החדש.

<שלומית אבינח: לא תתקיימנה.

ישראל אייכלר: כן, אבל אני מקווה שהנסיעות תקיימנה, כי עד היום אומרים לנו שאם לא תיקח אוטובוסים עירוניים - - -

<דרור גנון: בסדר גמור.

ישראל אייכלר: הוועדה תקיים מעקב אחרי המכרז ותראה אם יש אפליה בין שכונות או שיש נימוקים ענייניים והיא מבקשת להתייעץ עם התושבים עצמם ולא רק עם הממסד העירוני.

ישראל אייכלר: תודה רבה ובהצלחה.

<דרור גנון: תודה רבה לכם.

ישראל אייכלר: תודה רבה לכם.